《角招 六禾言，车过南冈，驿梅已著花。不禁神往，和姜韵》
清代·陈洵

故山瘦。邮程倦、绕烟村种树无柳。细禽啼暝岫。堕策短亭，和冻柳手。

绡盟凝久。想嫩茁、蓝田萦亩。一笛临风缥缈，做千百折回肠，为蛾眉螓首。

知有。凭寒翠袖。栖香纸帐，宫样还输秀。照奁溪月溜。

暗惜年华，花风催候。新愁间旧。透一缕、酸心调酒。

宠极东皇漫奏。趁飞雪、约黄昏，携车后。

作者简介：陈洵（1871—1942），字述叔，别号海绡，是广东江门市潮连芝山人（前属新会县潮连乡），生于清朝同治十年（1871年） 。少有才思,聪慧非凡，尤好填词。光绪间曾补南海县学生员。后客游江西十余年，风尘仆仆，蹇滞殊甚。返回广州之后为童子师，设馆于广州西关,以舌耕糊口，生活穷窘。辛亥（1911年）革命后，受到新潮流的影响，思想有所变化，是年在广州加入南国诗社。晚岁教授广州中山大学。